Ледзянцы
*Эдзі Агняцвет*

Аднойчы на канцэрце

Сядзелі малайцы,

Пад музыку смакталі

3 ахвотай ледзянцы.

Паперкі шамацелі,

Нібы асенні ліст...

А ў гэты час дзівосы

Паказваў піяніст.

Спявалі ў зале рэкі,

Выроствалі бары,

Успыхвалі маланкі

Над вежамі ўгары.

Цікава, што пачулі

Тры хлопцы-ласуны?

Ім сніліся, напэўна,

Цукерачныя сны?

Паперкі шамацелі,

Танчэлі ледзянцы...

Аднойчы на канцэрце

Сядзелі малайцы.

Давайце іх навучым

Знайсці музычны слых,

Каб паважаць суседзяў,

Ды і сябе саміх!